ming030890/wiki-yue-high-quality huggingface dataset:
香港公開考試一覽

呢篇係香港公開考試一覽。呢度所講嘅「公開考試」，係指任何人都報得嘅考試（雖然可能會受特定條件限制，例如年齡同學歷），考生唔需要係某間學校嘅學生或者修讀緊某個課程。換言之，公開考試接受自修生報考。例如IB考試唔接受自修生報考，就唔算係公開試。

大學入學考試
内文：香港中學文憑考試
香港中學文憑考試（英文：Hong Kong Diploma of Secondary Education Examination，縮寫：HKDSE）係目前唯一一個由香港嘅機構主辦嘅公開大學入學考試，由香港考試及評核局舉辦，2012年係第一屆，取代咗以前嘅香港中學會考同香港高級程度會考作為大學入學考試嘅功能。

經已停辦嘅考試
香港中學會考（英文：Hong Kong Certificate of Education Examination，縮寫「HKCEE」），1974至2010年由香港考試及評核局（2002年前叫做「香港考試局」）舉辦，一般係中五學生升讀預科嘅時候考。
前身包括香港中學畢業會考（Hong Kong School Leaving Certificate Examination，1946–1961）、香港英文中學畢業會考（Hong Kong English School Leaving Certificate Examination，縮寫「HKESCE」，1946–1961）、香港中文中學高中畢業會考（Hong Kong Chinese School Leaving Certificate Examination，縮寫「HKCSCE」，1946–1967）、香港中文中學高中畢業會考（Hong Kong Chinese School Leaving Certificate Examination，縮寫「HKCSCE」，1952–1967）、香港英文中學會考（Hong Kong Certificate of Education Examination (English)，1968–1973）同埋香港中文中學會考（Hong Kong Certificate of Education Examination (Chinese)，1968–1973）。
香港高級程度會考（英文：Hong Kong Advanced Level Examination，縮寫「HKALE」），1980至2012年由香港考試及評核局舉辦，一般係中七學生升讀大學嘅時候考。
香港高等程度會考（英文：Hong Kong Higher Level Examination，縮寫「HKHLE」），1979至1992年由香港考試局舉辦，一般係中六學生升讀大學嘅時候考，當時香港中文大學行緊四年制，所以比行三年制嘅香港大學早一年招收學生。

升學統一考試
香港以往因為學額不足，設立過一啲用嚟分配學位嘅統一考試。呢啲考試雖然只係畀學校考生報考，不過一般都係叫做「公開試」：
香港小學六年級會考（簡稱「小學會考」，英文：The Joint Primary 6 Examination），1949至1961年由香港教育司署舉辦。
香港中學入學試（簡稱「升中試」，英文：The Secondary Schools Entrance Examination），1962至1977年由香港教育司署舉辦，取代咗小學會考。
香港學業能力測驗（簡稱「學能測驗」，英文：Hong Kong Academic Aptitude Test，縮寫：HKAAT），1978至2000年由香港教育局舉辦，作為新嘅中學學位分配辦法嘅一部份取代咗升中試。
香港初中成績評核試（又稱「中三評核試」、「中三淘汰試」，英文：Junior Secondary Education Assessment），1981至1987年由香港教育司署舉辦，之後隨住高中學位嘅增多而取消。

職業考試
教師語文能力評核（英文：Language Proficiency Assessment for Teachers，縮寫：LPAT），由香港考試及評核局同教育局合辦。
綜合招聘考試（英文：Common Recruitment Examination，縮寫：CRE），由公務員事務局舉辦，主要用嚟投考香港公務員。
保險中介人資格考試，由保險業監管局委託職業訓練局舉辦。
強制性公積金計劃考試。
槓桿式外匯交易考試。
保安護衛員技能測試。
香港特別行政區政府機電工程署B級電業工程人員註冊考試。
香港特別行政區政府機電工程署C級電業工程人員註冊考試。
地產代理資格考試（俗稱大牌或E牌），由地產代理監管局舉辦。
地產營業員資格考試（俗稱細牌或S牌），由地產代理監管局舉辦。
倫敦大火

倫敦大火嘅局部畫作，作者不明。畫中描繪9月4號星期二自倫敦塔碼頭附近船隻所見嘅火勢，倫敦塔喺畫面右方，左邊係倫敦鐵橋，遠方係聖約翰大教堂，俾高竄嘅火舌環繞。
倫敦大火（英文：Great Fire of London）係英國倫敦史上最大劑嘅火災，火勢由9月2號星期日開始蔓延，至9月5號星期三先至熄。場火燒咗不列顛尼亞城牆內嘅中世紀倫敦市建築，重直逼貴族勢力範圍西敏市、查理斯二世嘅白廳宮（Palace of Whitehall）同埋好多近郊貧民區，好彩及時受到控制。場火損失包括一萬三仟兩佰戶住宅、八十七座教區教堂、聖保羅大教堂以及多數市政府建築，估計成座城八萬人口之中嘅七萬居民無家可歸。實際死亡人數不可考究，傳統上推測傷亡好細，紀錄上亦只得六人證實死於場火。不過，近年有觀點挑戰呢個數字，認為貧民同中產階級嘅死亡人數並冇計，而且大火可能燒晒受害者條屍，令到冇留低易認出嘅遺體。
1666年9月2號星期日凌晨一點左右，倫敦市布甸里（Pudding Lane）有一間麵包舖失火。一陣大風將火好快吹過幾條木屋嘅窄巷，然後又吹入咗去泰晤士河北岸嘅一啲倉庫。大火燒咗整個城，燒足四日，包括八十七間教堂、四十四間公司以及成萬三間民房盡毀，當時歐洲最大城市倫敦大約六分之一嘅建築燒咗。後來起火點布甸里附近立咗一個紀念碑，高 61.5 公尺，一共有三佰一十一級，頂頭係火樣裝飾包住個圓波，係英國天文學家同建築師基斯杜化雲（Sir Christopher Wren）設計嘅，重建工程由基斯杜化雲主導，五十四間教堂中有五十一間係佢重新設計嘅，包括聖保羅大教堂。
聯合國

聯合國係一個國際組織，負責世界各國響國際法、世界安全、經濟發展、同社會平等有關事宜。佢響1945年成立，嗰時有51國簽咗聯合國憲章，亦都取代咗1919年成立嘅國際聯盟。
聯合國係第二次世界大戰之後成立嘅，目的係防止未來再發生世界大戰，並且取代咗被認為冇乜作用嘅國際聯盟。 1945年4月25號，50個國家喺三藩市集合，參加一場會議，開始起草聯合國憲章，並喺1945年6月25號通過。憲章喺1945年10月24號生效，聯合國亦正式開始運作。根據憲章，聯合國嘅目標包括維護國際和平與安全、保護人權、提供人道援助、促進可持續發展，以及維護國際法。 聯合國成立嗰陣有51個成員國；截至截至2024年 (2024-唔見咗必要嘅參數 1=月份！)[update]，已經有193個主權國家，幾乎涵蓋全球所有被承認嘅主權國家。
聯合國喺成立初期，因為冷戰期間美國同蘇聯及其盟友之間嘅緊張關係，令到維護世界和平嘅任務變得複雜。佢嘅任務包括派遣主要係非武裝嘅軍事觀察員同輕武裝部隊，負責監察、報告同建立信任。 1960年代，隨住去殖民化嘅廣泛進行，聯合國嘅成員國數量大幅增加。自此，80個前殖民地獲得獨立，包括11個由託管理事會監管嘅託管領土。 到咗1970年代，聯合國用於經濟同社會發展計劃嘅預算遠遠超過咗維和開支。1991年冷戰結束後，聯合國轉變並擴展咗其現場行動，承擔咗多種複雜任務。
聯合國由六個主要運作機構組成：大會、安全理事會、經濟及社會理事會、國際法院、聯合國秘書處同託管理事會，不過託管理事會自1994年起已經暫停運作。聯合國系統包括多個專門機構、基金同計劃，例如世界銀行集團、世界衛生組織、世界糧食計劃署、聯合國教科文組織同聯合國兒童基金會。此外，非政府組織可以獲得經濟及社會理事會同其他機構嘅諮詢地位。
聯合國嘅最高行政官員係秘書長，現任秘書長係葡萄牙政治家兼外交官安東尼奧·古特雷斯。佢喺2017年1月1號開始第一個五年任期，並喺2021年6月8號成功連任。聯合國嘅經費來自成員國嘅攤款同自願捐款。
聯合國、其官員同機構贏得過多次諾貝爾和平獎，不過對其成效嘅評價亦有爭議。有評論認為聯合國係和平同人類發展嘅領導者，但亦有評論批評其無效、偏頗同腐敗。

會員資格
内文：聯合國會員國同聯合國除名
193個聯合國成員國
  2個觀察員國（巴勒斯坦、教廷）
  2個合資格非成員國（紐埃、庫克群島）
  17個非自治領土
  南極洲
全球所有無爭議獨立國家都係聯合國成員。 最近加入嘅係南蘇丹（2011年7月14日），令成員國總數達到Template:UNnum個。 聯合國憲章列明入會條件：
1. 凡愛好和平、接受憲章義務並經本組織認定有能力履行嘅國家，均可成為聯合國會員。  
2. 入會須經安全理事會推薦，並由大會批准。第二章第四條。
蘇加諾領導下嘅印尼曾於1965年試圖退出聯合國，係唯一一次案例。
另外有兩個觀察員實體：教廷同巴勒斯坦。 庫克群島同紐埃雖與新西蘭自由聯合，但已加入多個聯合國專門機構，並獲秘書處確認「完全締約能力」。
印尼曾因反對馬來西亞當選安理會非常任理事國（1965年印馬對抗期間），一度宣布退出聯合國，係至今唯一案例。 佢哋曾另組「新興力量會議」抗衡聯合國，但1966年已恢復會籍。

七十七國集團
内文：七十七國集團
聯合國內嘅「七十七國集團」（G77）係發展中國家鬆散聯盟，旨在促進成員經濟利益同提升談判話語權。最初由77國創立，到2013年11月已擴至133國。 集團源於1964年6月15日「七十七國聯合宣言」，首屆大會1967年於阿爾及爾舉行，通過《阿爾及爾憲章》確立組織架構。 隨住1970年代新國際經濟秩序確立，G77影響力擴至整個聯合國系統。 類似集團如二十四國集團（G24）亦於IMF等機構運作，專注貨幣事務。

資金來源
Template:Bar chart
2024年聯合國常規預算為**35.9億美元**，未計成員國額外捐贈資源（例如維和部隊）。 若計入聯合國專門機構，**聯合國系統行政首長協調理事會**報告2022年43個聯合國機構總開支達**674億美元**。
聯合國資金來源為成員國嘅**強制性分攤**同**自願捐獻**。大會審批常規預算，並按各國國民總收入（GNI）、外債同人均收入調整，決定分攤比例。
大會確立原則：聯合國唔應過度依賴單一國家。因此設有「**上限**」——任何成員國對常規預算嘅分攤比例不得超過22%（2000年前為25%）。至於最不發達國家，上限為0.01%。 另設「**下限**」，最低分攤額為預算嘅0.001%（2021–2022兩年預算為3.1萬美元）。
聯合國核心開支（如維和行動）獨立於常規預算。2021–2022年度維和預算為**63.8億美元**，支援全球12項任務共66,839名人員。 維和經費按常規分攤比例計算，但安理會五常需額外附加費（用於補貼發展中國家折扣）。2023–2024年維和出資頭五位為：美國（26.94%）、中國（18.68%）、日本（8.03%）、德國（6.11%）、英國（5.35%）。
至於UNICEF同世界糧食計劃署等非常規項目，則靠成員國、企業同個人自願捐款。
希臘字母

希臘字母（粵拼：hei1　laap6　zi6　mou5；希臘文：Ελληνικό αλφάβητο）有廿四隻字母，用來寫希臘文。估計早喺公元前9世紀到8世紀開始用。佢係目前知道，最早一套會分母音同子音來用嘅字母。套字母一直用到家下。兩世紀開始，亦都用咗來寫希臘數字。
希臘字母係腓尼基字母變來，同希臘地方另一套字母綫型乙（Linear B）無關係。希臘係歐洲同中東各種字母之母，包括拉丁字母。希臘字母除咗用來寫希臘文，數學同科學都用呢隻字母來起唔同嘅名。

用於其他語言
除咗上述由希臘字母改編，但發展成獨立書寫系統嘅字母之外，希臘字母喺唔同時期同唔同地區，都用嚟書寫其他語言。 有啲語言甚至加入咗額外嘅字母。

古代
佢被用喺某啲古巴爾幹語族語言，包括色雷斯語。至於其他鄰近語言或者方言，例如古馬其頓語，得返孤立嘅單字保存喺希臘文獻中，但冇完整嘅文本留低。
高盧語嘅碑文（喺現今法國）喺羅馬征服之前都係用希臘字母寫嘅。
巴克特里亞語，係一種伊朗語族語言，喺而家阿富汗嘅地區，喺貴霜帝國（公元65年至250年）期間用希臘字母書寫。佢仲加咗一個額外字母þ嚟表達sh音。
受印度-希臘硬幣嘅影響，西部薩特拉普王國嘅納哈帕納同恰斯塔納硬幣上有用希臘文或者類似希臘文嘅字母寫成嘅印地-雅利安語銘文。不過，後來統治者嘅硬幣上嘅希臘字母變得退化，淪為一種裝飾，完全無法辨識內容。

中世紀
4至8世紀用作貨幣嘅mordovka硬幣，喺烏拉爾語族民族中用莫克沙語寫成，並使用希臘草寫字母。
一份8世紀嘅阿拉伯語片段保存咗用希臘字母書寫嘅文本，另外仲有一份9至10世紀嘅詩篇翻譯片段。
喺阿爾克西斯發現嘅10至12世紀奧塞梯語古碑文，係已知最早嘅奧塞梯語記錄。
馬庫里亞（現今嘅蘇丹）嘅古努比亞語加入咗三個科普特字母，兩個從梅羅埃文字衍生嘅字母，仲有兩個希臘伽瑪字母組成嘅合體字，用嚟表達軟顎鼻音。
各種南斯拉夫語方言（類似現代保加利亞語同馬其頓語）都曾經用希臘字母書寫。現代南斯拉夫語已改用修訂過嘅西里爾字母。
任何一種能夠作為科學出現嘅未來形而上學導論

《任何一種能夠作為科學出現嘅未來形而上學導論》（德文：Prolegomena zu einer jeden künftigen Metaphysik, die als Wissenschaft wird auftreten können）係德國哲學家伊曼努爾·康德嘅一本短篇著作。本書喺康德嘅《純粹理性批判》出版之後兩年，即1783年首次面世。
《形而上學導論》可以當係《純粹理性批判》嘅縮水版，入面包咗對前作嘅總覽同埋完善。康德話喺呢本書用嘅方法係「分析」法，同《純粹理性批判》用嚟檢視人類心智能力同原則嘅「綜合」法打對台。
因為對《純粹理性批判》收到嘅負評唔順氣，康德特登喺《導論》度加插咗對前作嘅辯護，重點強調論證形而上學係咪可以當係科學存在嘅重要性。本書附錄仲詳細收錄咗康德對《純粹理性批判》受批評嘅反駁。

導言
康德聲稱《導論》嘅目的係畀學生同老師一條研究形而上學科學方法嘅思路。同其他科學唔同，形而上學仲未做到普遍同永恆嘅知識，亦冇分辨真理同謬誤嘅標準。康德於是問：「形而上學有可能存在嗎？」
休謨曾經研究過因果律嘅起源問題：因果律嘅概念究竟係獨立於經驗，定係從經驗度認識到？康德認為休謨錯喺嘗試從經驗度搵因果律概念。如果因果律唔係從經驗得出，咁就要扯到形而上對象，例如「萬能嘅神」或者「唔死嘅靈魂」。康德聲稱自己透過邏輯推理得出「因果律同其他純粹概念係源自人類理性本身，而唔係靠經驗外部世界得嚟。」
同《純粹理性批判》用「綜合法」論證唔同，康德喺《導論》度用「分析法」。佢將形而上學當成由三部分組成嘅科學，依次討論純粹數學、純粹自然科學同形而上學各自點樣可能成立。結論令佢可以劃定純粹理性嘅界限，再答「形而上學點做科學？」呢條問題。
暨南大學

暨南大學（粵拼：kei3 naam4 daai6 hok6，英文：Jinan University），簡稱暨大（kei3 daai6，JNU），係中國嘅一間雙一流（前211）重點大學，直屬中共中央統戰部。

學校介紹
暨南大學喺1906年創建，校名喺取自《書經·禹貢篇》：『朔南暨，聲教訖於四海』嘅含義。歷史上曾經多次搬遷、停辦，直到1958年先至喺廣州重建，而家喺廣州、深圳同埋珠海有五個校區。學校而家有25個學院，55個系，86個本科專業，170個研究機構同埋84個實驗室。
同時喺台灣南投有一間國立暨南國際大學，亦係簡稱做暨大，喺1995年復校，兩間學校係屬於同一根源。
2025年2月20日，中華民國教育部部長鄭英耀以廣州暨南大學2018年開始改為中央統戰部管理作為理由，禁止臺灣高校同佢交流同終止承認呢間學校嘅學歷。如果學生繼續堅持就讀，就屬於學生自主選擇嘅範疇，所獲得嘅學歷唔會再被認可，至於以前已經攞到學歷嘅人，就唔受影響。

港澳舊生
鄭耀棠：香港立法會前議員、港區全國人大前代表
王國興：香港立法會前議員（工聯會）、民建聯創黨成員
陸寵文（吹水文）：泛民主派KOL，《癲狗日報》前記者、MyRadio前主持，曾在Facebook高調支持中共砲轟與解放台灣。
溫悅球：香港政治人物
戴玉明：香港兒童文學作家，香港兒童文藝協會理事
彭磷基：香港企業家，祈福國際投資公司董事長
可嵐：香港女歌手，恆藝亞洲旗下藝人
劉焯華：澳門立法會主席
關翠杏：澳門政治人物、澳門立法會直接選舉議員
賀一誠：澳門立法會前主席，現任澳門行政長官
梁慶庭：澳門政治人物
馬有恒：澳門企業家
陳煒恆：澳門歷史文化研究學者，澳門歷史學會理事
林鄭月娥

林鄭月娥，大紫荊勳賢，GBS，JP（粵拼：lam4 zeng6 jyut6 ngo4，英文：Carrie Lam Cheng Yuet-ngor，1957年5月13號—）人稱林鄭，係前第四任香港特別行政區行政長官，做過發展局局長、政務司司長。
林鄭月娥喺2017年3月26號舉行嘅第5屆香港行政長官選舉以777票當選，成為香港第一位女性行政長官，亦係香港開埠以嚟第一位女性最高領導人，2017年7月1號上任。喺林鄭月娥任內，香港經歷其歷史上最為慘烈嘅抗爭同最為嚴重嘅道德、憲政同政治危機——反送中運動。喺反送中運動期間，佢一味只顧討好中共，執意唔回應香港人嘅五大訴求，執行中共強行通過嘅港版國安法，令一國兩制名存實亡。因此香港學界同公眾時常將林鄭月娥稱作係香港歷史上最差劣嘅特首。

早年
1957年5月13號，鄭月娥響灣仔駱克道一間劏房出世，老豆係上海人鄭阿毛，冇點讀過書。屋企有五兄弟姐妹，佢排第四，有兩個家姐、大佬鄭宏光同細佬鄭孝光。細個家境並唔好，成七八個人迫響同一間劏房住，佢只能夠企響碌架床下面，之後響上層做功課。不過隨住後嚟大佬家姐都出嚟搵錢，家境就開始好咗。
小一至中七讀嘉諾撒聖方濟各書院，自細成績優異，差唔多次次都考全級第一（有一年考咗第四），響中學時期重曾經做總領袖生。
點知佢響中學會考嗰陣失手，考得3A5B1D（物理科肥佬）。自從呢次失手之後，佢決定報返自己擅長嘅文科，最後響1979年成功升讀香港大學社會科學系。響讀緊港大期間，佢亦曾經以交流團副團長嘅身份到北京清華大學交流，得到當時清華大學黨委書記袁永熙（中文：袁永熙）接待。
據知佢響考港大嗰陣本身想讀社工，但因為想更加宏觀地去探討形成社會問題嘅原因，最終揀咗社會科學系。佢響1980年畢業。

政途
林鄭月娥喺1980年8月加入香港政府政務職系，做咗布政司署房屋科政務主任。響1981至82年得到當時港英政府嘅賞識，去咗英國劍橋大學就讀發展研究文憑，期間識咗林兆波。
喺2006年9月晉升為首長級甲一級政務官。佢喺2007年7月1號獲委任為發展局局長，成為主要官員，並喺2012年7月1號獲委任為政務司司長。
林鄭先後喺20個唔同公務崗位服務市民超過36年，包括社會福利署署長、房屋及規劃地政局常任秘書長（規劃及地政）、香港駐倫敦經濟貿易辦事處（中文：香港駐倫敦經濟貿易辦事處）處長、民政事務局常任秘書長、發展局局長和政務司司長。
林鄭喺2017年3月26號舉行嘅第5屆香港行政長官選舉以777票當選，並喺2017年3月31號獲中共任命為第五任行政長官，成為香港第一位女性行政長官，亦係香港開埠以來第一位女性最高領導人，2017年7月1號上任。
有人遊行要求林鄭落台
由2019年起，林鄭月娥喺處理反送中運動、港版國安法、武漢肺炎香港疫情等方面嘅差劣表現備受多方抨擊。2020年8月7號因為配合中共大肆侵犯人權畀美國制裁。
2022年4月4號，林鄭月娥宣佈因為家庭原因同家庭成員嘅意見，放棄爭取連任，唔參選第6屆香港行政長官選舉，行政長官任期到2022年6月30號完結，佢成為香港主權移交之後第二位唔尋求連任嘅特首。

評價
林鄭響做發展局局長個時，評價同民望都好高，任內仲係香港政府（煲呔曾管治班子入面）中民望最高嘅。但係出任政務司司長之後，評價開始唔好；直到反送中運動之後，佢嘅評價亦由2017年嘅一半好一半唔好，變成彈多過讚，變成負皮王。

正面
佢嘅中學同學孫慧筠話：「我識嘅Carrie外冷內熱，交際唔叻，直腸直肚，不過佢都係肯做野嘅人，無論你有乜野要搵佢幫手，只要唔違反佢嘅原則，她都會盡力幫你；而且她都係玩得嘅人，並唔係啲淨係識得咪書嘅人。」
習近平響2017年曾經讚林鄭，話佢「依法施政、積極作為、注重發展經濟、改善民生。」

屋企
佢老豆係上海人鄭阿毛（中文：鄭阿毛），老公係林兆波，有兩個囝林節思、林約希（中文：林約希）。
跳舞

跳舞（粵拼：tiu3 mou5 | 英文：dance），做名詞嗰陣又叫舞蹈，係一類文化，定義上係要跳舞嘅人用自己嘅身體（尤其係四肢）作出一連串有節奏嘅郁動。喺絕大多數嘅現存舞種當中，跳舞用嘅節奏傳統上會係由音樂產生嘅。
啲人跳舞嘅目的可以有好多：跳舞嘅人好多時係表演者，當跳舞係種表演藝術，想用自己嘅身體郁動同音樂節奏之間嘅配合嚟娛樂觀眾同埋令觀眾覺得串舞有美感；不過另一方面，跳舞有陣時又會帶有藝術以外嘅文化意義，例如好多類型嘅草裙舞（Hula）喺古代嗰時係夏威夷等地嘅人嘅神聖舞－專門喺宗教場合嗰度跳、用嚟做拜神嘅作用嘅。
除咗文化同藝術上嘅作用之外，跳舞對健康同體能都有一定嘅幫助：跳舞好多時都好要求體力，例如芭蕾舞當中嘅男舞蹈員就成日都需要做出「捧起自己舞伴」等講求肌肉力量嘅動作；事實係，醫學上嘅研究經已表明，好多類型嘅舞蹈都具有幫跳嘅人提升身體嘅平衡力同肌肉力量等嘅正面效果，所以到咗廿一世紀初，有唔少人都鍾意以跳舞嚟做嗜好。

歷史
内文：舞蹈歷史
賓貝特卡嘅中石器時代舞者
考古學證據話，早期的舞蹈有10,000年前喺印度馬德婭普拉德什邦嘅賓貝特卡岩石庇護所搵到嘅畫， 同埋埃及墓畫入面有跳舞嘅人，日期大約係c. 公元前3300年。有人講過，喺未有文字之前，舞蹈係用口傳同表演嘅方式，將故事一代傳一代嘅重要一環。 喺狂熱嘅變幻意識狀態同治療儀式用舞蹈（好似而家好多原住民文化見到咁），被認為係舞蹈喺社會發展嘅另一個早期因素。
薩珊碗上嘅舞者同樂師，伊朗
好早嘅歷史記錄裏面有提到舞蹈；希臘舞蹈（合唱舞）俾柏拉圖、亞里士多德、普魯塔克同盧西安講過。 聖經同塔木德提到咗好多同舞蹈有關嘅事，裏面有超過30個唔同嘅舞蹈名詞。 喺中國古典舞蹈歷史裏面，早到新石器時代嘅陶瓷，畫咗一班人手拖手排隊跳舞， 而最早嘅「舞」字喺甲骨文度搵到。 舞蹈喺盧氏春秋度有講述。 古代中國嘅原始舞蹈同巫術、薩滿儀式有關。
希臘蒙面同蒙頭舞者銅像，公元前3至2世紀，埃及亞歷山大
喺公元前一千年公元前嘅印度，有好多書試圖將日常生活嘅各方面規範起來。婆羅多牟尼嘅舞論（直譯係"戲劇學嘅書"）係一本早期嘅書。佢主要講戲劇，喺印度文化裏面，舞蹈係好重要嘅一環。之後，印度嘅舞蹈傳統一直延續到而家，喺文化、儀式同寶萊塢娛樂圈度仲有角色。好多其他當代舞形式都可以追溯到歷史、傳統、儀式同民族舞蹈。

音樂
内文：跳舞音樂
兩個女仔喺保加利亞索菲亞嘅流行音樂演唱會度跳舞。
跳舞通常（但唔一定）會有音樂伴奏，可能會跟音樂嘅拍子一齊跳，又可能唔跟。有些舞（例如踢踏舞或者膠靴舞）會自己整出聲音嚟伴奏，代替（或者加喺）音樂上面。好多早期嘅音樂同舞蹈係一齊創作出嚟，經常一齊表演。出名嘅傳統舞同音樂配對有快步舞、華爾滋、探戈、迪斯科同莎莎舞。有些音樂類型同跳舞形式係平行情，例如巴洛克音樂同巴洛克舞蹈；其他種類嘅舞蹈同音樂可能用咗同一個名，但係分開發展，例如古典音樂同古典芭蕾。編舞同音樂係要互相補足，表達編舞者同舞者講述嘅一個故事。

舞種分類
紐約市唐人街有好多粵籍華僑；佢哋過年會喺度舞南獅。
睇埋：表演藝術
舞蹈可以按好多準則分類，例如唔同舞種嘅編舞、用到嘅舞步、歷史時期或者發源地等嘅特性都可以用嚟將舞蹈分類。喺廿一世紀初嘅藝術界，其中一條最重要嘅分類準則係將舞種分做音樂廳舞蹈同參與舞蹈兩大類，前者指專業嘅舞蹈員喺個舞台上面跳俾觀眾睇嘅舞，通常係為咗達到用藝術娛樂觀眾嘅效果，例子有芭蕾舞同爵士舞等，而後者指俾一大班人喺聚會嗰陣一齊跳嘅舞，睇嘅人會有機會參與，例如華爾茲等嘅社交舞原意係為咗俾人喺聚會嗰時一齊享受嘅。
詞彙體

詞彙體（粵拼：ci4 wui6 tai2；德文：lexikalischer Aspekt）係一個語言學概念，講緊語法同語義之間嘅啦掕。詞彙體概念講到，動詞可以分做若干類，分類基準主要係睇語義，而唔同類別嘅動詞可以做嘅語法體變化都唔一樣。

叫法
詞彙體呢個概念有好多叫法，中文又有叫
詞彙動貌、
情境體（德文：Situationsaspekt）、
動貎（德文：Aktionsart，行動類型噉解）
等等。

基礎概念
内文：語法體同語義學
事實表明，好多語言都有語法體嘅現象，會有方法做構詞上嘅變化，表達一件事件嘅內部時間結構，簡單講即係件事件進行到邊度。睇睇以下嘅例句：
語言例句「進行到邊」

粵語我食咗飯。已完成

書面中文我吃過飯了。已完成

粵語我睇緊書。進行中

英文I am reading.進行中
用語義學嘅角度嚟諗，語法體唔單只有文法功能，動詞本質上好多時都係指緊行動或者事件，而呢樣嘢實可以帶有「進行到去邊」嘅語義。行動類型個諗頭，就係想將「事件」按語義特性分做若干個類別，而唔同類別喺「做得咩語法體變化」呢點上有差異。

文氏分法
睇埋：動詞結點
根據美國嘅語言哲學專家文德勒嗰套諗法，事件可以分做狀態同有嘢發生兩大種。狀態嘅例子有知道、鍾意或者理解等，呢啲事件通常冇得以進行式嘅形式出現，只可以係冇語法體（例如簡單嘅現在式）或者完成式。英文例子：
例句意思時態同體意思正確？

I know Greek.我識希臘文。簡單現在式正確

Mary likes radish cake.瑪莉鍾意蘿蔔糕。簡單現在式正確

I am understanding what you say.我明白緊你講乜。現在進行式錯誤
文德勒跟住就將有嘢發生再細分做三種，分做一嘢發生、達成同埋活動。
文德勒講嘅一嘢發生，係指一啲瞬間發生（或者叫時間定點）嘅嘢，例如得知（講緊一瞬間由唔明去明）、搵到或者死亡呀噉，呢啲事件一般都會抗拒做進行式，而且亦都會抗拒指啱啱開始嘅語法體，即係「啱啱開始死」噉嘅語句會係唔合理嘅。
文德勒講嘅達成同活動，都係一啲「明顯唔係一瞬間咁短暫」嘅事件，可以有進行式，分別在於達成有結點，即係實會喺時間上有某啲終結點，而活動就冇。
達成：例子有演講、起屋、捉棋呀噉。
活動：例子有郁動、睇、畫公仔呀噉（理論上可以無限進行）。
句子入便第啲字詞，可以指定終結點，從而令到活動型嘅動詞變成達成型，例如
活動：我行緊路。
達成：我行緊路去太空館。（太空館係終結點，到咗嗰度行路呢件事件就會終結。）
用表畫出嚟嘅話，文德勒嗰套諗法（包括佢啲延伸種類）如下：
廿世紀嗰陣好多語言學家都認為，上述四種類型係普世嘅，無論邊隻語言都會跟佢嗰套分法，但係打後嘅研究表明呢點並唔成立。唔同語言對於「呢件事件係咪一瞬間發生嘅」睇法可以好唔同，例如死亡喺好多語言當中都被視為係一瞬間（由生到死）嘅事件，但係又有好多語言都有種情況，佢哋用起死亡呢隻動詞上嚟，會包埋「仲生勾勾，但好明顯就快死」嗰一段時間，而喺呢啲語言當中指死亡嘅動詞可以係進行式，例如廿一世紀初嘅英文語句：
He is dying.
Die 譯做粵語中文一般會譯做死噉解，但喺實際應用上，上面句嘢通常係指句中嘅佢（he）處於未死，但就快死嘅狀態，例如可能係瞓咗喺病床上奄奄一息。
死

死，又叫死亡（粵音：sei2 mong4），意思係冇咗條命，同「生」相反。死咗就永遠都唔會返生。死嘅原因有病死、老死、意外死、他殺及自殺等。

定義
一對獅子喺度食緊一隻非洲水牛條屍；呢隻水牛嘅身體返咗去生物地球化學循環。
睇埋：生命同瀕死體驗
死亡定義上就係指一隻生物嘅生命永久噉終結嘅過程。一隻生物可以係因為意外、衰老、病、唔夠營養、中毒、或者自殺等嘅原因而死。喺一隻生物死咗之後，佢條屍會返返去生物地球化學循環（指唔同物質喺地球環境當中嘅循環過程）嗰度－佢身體淨低嘅有機部份會俾一啲專食廢料嘅生物（例如係屎甲蟲）食落肚，令到佢哋身上嘅營養可以喺大自然入面循環再用，變成環境或者第啲生物個體嘅一部份。
定義死亡喺醫學上係一條有些少挑戰性嘅問題：定義上，死亡係「生命嘅終結」，但「生命」呢隻詞要點定義已經係一個令人頭痕嘅問題，所以定義一隻生物究竟「死咗未」或者斷定佢嘅「死亡時間」亦唔係容易嘅事；例如一隻動物死嗰陣，好多時佢身體各個器官死嘅時間都唔同，例如個肝嘅細胞可能喺個腦死咗之後幾分鐘先至死得嗮。一般嚟講，醫學上會用「心跳停咗」或者「個腦死咗」嚟當做由生到死之間嘅界線；但有陣時，啲腦死嘅病人又可以靠架生幫手做唞氣同心跳呢啲基本功能，而且廿一世紀初嘅醫學界已知有瀕死體驗（NDE）嘅現象－喺瀕死體驗期間，病人嘅腦部好多時經已停止運作（用腦死做死亡定義嘅話算係經已死咗），不過病人後嚟救得返，而且仲能夠正確噉描述佢「死咗」期間發生嘅事，又引起咗生物學界同醫學界對死亡嘅討論。
傳統來講，人冇咗心跳、冇咗呼吸就屬於死咗，但係問題係以而今嘅醫學技術，心肺可以復甦而令到身體機能回復活動。現代科學上可以分做瀕臨死亡期、臨床死亡期同生物學死亡期。目前公認嘅醫學觀念用腦幹死亡做腦死亡嘅標準，一旦個腦死咗，即係腦部冇活動嘅象徵，就即係死咗。
死人
1905年西澳洲一具腐爛咗嘅人屍

死嘅原因
病、受傷、中毒、捕食等可引致死亡。呢啲種種嘅原因可以永久破壞主要器官嘅功能，影響身體，搞到內部失衡，最終引致死亡。所有已知地球生物遲早都會老死，除咗幾種燈塔水母。人同其他生物一樣隨時間而衰老，就算人嘅健康同生活環境有幾好，都未必可以活到一百歲，而大多數動物嘅壽命都短過人。由於對個「死」字係唔吉利，所以喺粵語/其他漢語嘅方言中对死描述嘅辭彙極其豐富，有好多講法，例如：
婉轉啲嘅：唔喺度、過身、過世、去世、逝世、打柴、瓜柴、瓜老襯、謝雞、瓜咗（本字「㱠」）、釘蓋、釘咗、去咗、走咗、冇咗、香咗、冧咗、冚旗、兩腳一伸、伸直咗、行先一步、Game Over（香港口音，粵拼：gem1 ou1 faa4）、摺埋、埋單、長休、玩完、已故、斷氣、早登極樂、賣鹹鴨蛋、百年歸老、返返舊時嗰度、一命嗚呼、撒手塵寰、駕崩（帝皇專用）、香消玉殞（女人專用）、冚國旗、天妒英才、移咗民、去咗遊埠、收咗皮、閂咗總掣、骨頭打鼓、永訣、訣別，瞓大酒店⋯⋯
好聽啲嘅：辭世、與世長辭、辭去人世、百年之後、壽終正寢（男）、壽終內寢（女）、成為故物、嗚呼哀哉、已故、作古、大去、仙逝、安眠、安息、往生（佛家語，指去另一個世界生活）、駕鶴西歸…
有宗教色彩嘅：安息、主懷安息、魂歸天國、蒙主寵召、息勞歸主、上天堂、圓寂、涅槃、歸西、仙遊、登極樂、上西天、見阿彌陀佛、見閻羅王、上咗路（黃泉路／陰司路）、落黃泉、落地獄、落下面、使陰司紙、食香、嘆元寶蠟燭、氣數已盡、乘鶴西去…
政治色彩嘅：見馬克思、搵毛主席…
正面啲嘅：殉國、殉教、殉職、殉道、成仁、犧牲、與世長辭、壽終正寢、英年早逝、回天乏術、就義…
未成年人死：夭、夭折、夭母、短折、夭亡、殤、夭殤、早逝（英年早逝）、少年亡、夭逝、棄養、夙殞、無服之殤…
自然死嘅：壽終、登仙、百年、老咗、謝世、長逝、長往、長辭、歸室、歸泉、走咗、去咗、逝世、故去、就木、壽終正寢、壽終內寢 …
非自然死嘅：自盡、自殺、被殺、遇刺、遇難、身亡、暴斃、斃命、喪生、非命、病逝、斷魂、隊冧、解決咗、攪掂咗、魂斷XX（XX係一個地方，可以係：香港、長城、異鄉、南山…）、葬身XX（XX係一個空間，可以係：火海、大海、魚肚、輪下…）…
單字：殁、殞、斃、薨、卒…

死後生命
内文：死後生命
睇埋：靈魂同瀕死體驗
喺生物學以外，有好多宗教都有討論死亡呢家嘢嘅本質，尤其是人死亡嘅超自然性。有好多宗教都相信，人喺死咗之後靈魂會以某啲形式存在落去，例如係會去天堂或者地獄，又或者係會投胎轉世噉。

語言講法
唔同語言對死亡嘅講法都有啲唔同。
喺好多語言，死亡都被視為係一瞬間嘅事件，唔可以做進行式，但又有好多語言用起死亡呢隻動詞上嚟，會包括埋「仲在生，但就快死」嘅一段時間，而喺呢啲語言裡便指死亡嘅動詞可以係進行式，例如廿一世紀初嘅英文語句：
He is dying.
Die 譯做粵語中文一般會譯做死，但喺實際應用上，上面句嘢通常係指句中嘅佢（he）處於仲未死，但就快死嘅狀態，譬如係瞓咗喺病床上奄奄一息。相比之下，如果講粵語嘅人講出佢死緊噉嘅語句，就會覺得唔合理。
梁諾妍

梁諾妍（粵拼：loeng4 nok6 jin4，英文：Inez Leong，1988年2月2號—）係香港模特兒，隸屬種星堂娛樂，亦兼職跑步同健身教練（中文：教練）。

簡介
梁諾妍小學畢業於聖安多尼學校（中文：聖安多尼學校），多次擔任班長。中學曾經就讀聖士提反女子中學，其後喺加拿大多倫多大學畢業，之後返香港做全職模特兒。
梁讀書嗰陣係排球員，做咗模特兒後亦有勤練長跑，參加過挪威奧斯陸嘅半馬拉松同日本東京嘅全馬拉松。佢亦係藝人連詩雅旗下夜跑隊My Girls成員，同埋做過藝人鄧麗欣旗下排球隊Loey成員。
2017年7月，梁喺中環荷里活道28號永寧大廈3/F開咗個人健身工作室「Fitnez Studio」。
2018年12月，梁諾妍畀娛樂記者影到同無綫藝員洪永城拍拖，對方幫手澄清雙方了解緊。到2019年，拍拖半年過後，梁已經將過往被指形象花弗嘅洪永城，變成修心養性。 兩位喺2021年7月拉埋天窗。
樂翊榆

樂翊榆（英文：Annalise Yick-Yu Lok，1994年—），係香港女藝人同模特兒，畢業喺倫敦英國法律學院，攞到榮譽法律學士學位。2022年佢參與咗 HoyTV 開電視嘅節目而開始出名，畀人叫做「開電視樂小姐」。
樂翊榆2019年贏到第48屆「洲際小姐香港代表」(48th Miss Intercontiential Hongkong Winner) ，2024年再競逐第73屆「環球小姐香港代表」，成為最後十六強 (73rd Miss Uniervse, Hongkong, Top 16)決賽前綵排到凌晨，最後因病未能出席決賽。
Gordon Flanders

Gordon Flanders（1998年10月22號—），本名王駿楊，係香港唱作男歌手，2021年底主流出道，2024年中加盟香港華納唱片。
11月9號

11月9號係公曆年嘅第313日（閏年第314日），離年尾重有52日。
<< - 11月 - >>



大件事
1799年：霧月政變。
1856年：第14屆葡萄牙國會選舉。
1867年：幕府將軍德川慶喜將政權還返畀天皇，標誌住265年嘅江戶幕府統治結束，史稱大政奉還。
1911年：廣東省成立軍政府，宣佈脫離大清獨立，成為中華民國轄地。
1918年：德意志帝國皇帝威廉二世退位，威瑪共和國成立。
1921年：墨索里尼將「意大利戰鬥者法西斯」改組為政黨，嗌國家法西斯黨。
1923年：啤酒館政變（德文：Hitlerputsch）。
1937年：日本軍攻陷上海，上海市區除咗租界外，華界地段均告失守。
1949年：兩航事件（中文：兩航事件）。
1953年：柬埔寨由法國獨立。
1963年：日本發生三井三池三川炭鉱炭じん爆発（日文：三井三池三川炭鉱炭じん爆発）（458死，839傷）同埋鶴見事故（日文：鶴見事故）（161死，120傷），嗰日被稱為「血染嘅星期六」（血塗られた土曜日）或者「魔鬼星期六」（魔の土曜日）。
1981年：第14屆敘利亞議會選舉連續兩日舉行。
1989年：東德開檢查站畀人自由出入西德，當晚啲人去拆柏林圍牆，呢日象徵冷戰完結，促成兩德統一。
1992年：德國反種族歧視大遊行，反對國內對少數族裔（主要係土耳其裔移民）嘅歧視。
1994年：第3屆斯里蘭卡總統選舉，由錢德里卡·班達拉奈克·庫馬拉通加當選。
1994年：德國科學家合成新元素鐽。
2003年：第43屆日本眾議院議員總選舉。
2006年：世界衞生大會通過由陳馮富珍擔任世界衞生組織總幹事，成為首位做爾個職位嘅香港人。
2013年：第2次加泰隆尼亞獨立公投。
2014年：2013年亞洲冠軍盃總決賽第二回合喺廣州天河體育中心打，主場嘅廣州恆大同南韓嘅首爾足球會踢成1-1。兩隊兩回合打和3-3，廣州恆大以作客入波優惠攞到2013年亞洲冠軍盃冠軍。
2019年：香港主佑義士全港祈禱及集氣大會喺金鐘添馬公園搞，主辦單位宣稱有超過10萬人參加。
2020年：秘魯國會通過對總統維茲卡拉嘅彈劾，維茲卡拉被免職。
梁敏巧

梁敏巧（英文：Maggie Leung Man Hau，1995年5月24號—）係香港無綫電視經理人合約女藝員，做過傳媒工作者，亦係2019年度香港小姐競選參賽佳麗。

個人背景
梁敏巧曾經喺基督教香港信義會心誠中學讀過書，2013 年入到香港樹仁大學新聞與傳播學系，亦都曾經喺 2015 年夏天去到《人民日報》海外版實習，主要負責旅遊新聞嘅報道。而當佢喺 2017 年大學畢業之後，佢就去到《東方日報》度做港聞版記者。

參選香港小姐同加入無綫電視
2019年5月，梁敏巧曾經喺社交平台貼文話感到自己嘅人生好悶，好想搵啲嘢去衝擊一下。之後佢去咗報名參加嗰年嘅《香港小姐》競選，佢起初仍然仲繼續做緊記者嘅工作，並且採訪當時發生緊嘅反逃犯條例修訂運動，直到大會通知佢入圍同叫佢去髮型屋整頭髮之後，佢就辭咗記者份工，同喺社交平台貼文，話自己最初只係以試下嘅心態去選港姐，同汲取人生經驗，冇諗過就一路走來，佢形容參選港姐絕對係挑戰，亦希望將來做到好似 2015 年度港姐冠軍麥明詩咁，去做一個有感染力嘅人，將正能量帶畀大家，並且幫助有需要嘅人，並且會盡力做好自己。
2019年8月13號，港姐競選舉行十強佳麗誕生嘅活動，當中喺才藝表演嘅環節，佢就表演矇眼彈奏蕭邦樂曲去展示自己嘅音樂造詣，而去到公佈十強佳麗嘅環節，當大會宣布梁敏巧入選十強之後，佢就即刻當堂喊咗出嚟。需要由活動主持麥美恩遞上紙巾同佢抹眼淚嚟去安慰，之後梁敏巧喺接受電視台娛樂新聞訪問嘅時候，就話覺得自己喺舞台上面嘅急才同自信相對較弱，希望將來會有所改善。最後佢都係無緣八強，原本打算去北京電影學院進修，但最後揀咗加入無綫電視，做咗經理人合約藝員，入職後主要做《東張西望》外景主持。

演出
呢個表唔完整，歡迎加料。
李芷晴

李芷晴（粵拼：lei5 zi2 cing4，英文：Stephanie Lee Tsz Ching，1993年2月6號—）係香港女演員、節目主持同《2018年度香港小姐競選》佳麗，依家係無綫電視經理人合約藝人。

簡歷
李芷晴中學就讀聖母玫瑰書院，喺香港中文大學讀藝術系課程，畢業後做過設計師及視覺藝術導師，亦曾經幫港鐵公司製作以小學生做對象嘅桌上遊戲。
2018年，佢參加《2018年度香港小姐競選》，最後打入12強，之後加入無綫電視，主要工作係做節目主持。
2021年，佢喺萬千星輝賀台慶攞到38萬港元大獎。
羅毓儀

羅毓儀（英文：Yuki Law，1996年5月23號—）係香港女藝人，2019年第30期無綫電視藝員訓練班學員，畢業後加入無綫電視。
羅毓儀識彈結他同鋼琴，又識少少日文，喺YouTube拍過片翻唱日文歌，個樣又被指有啲似前組合Cream成員李蘊。
祥賭必贏

《祥賭必贏》（My Best Bet，曾經叫《賭鑊金》）係2025年上畫嘅港產片，由伍健雄監製，羅耀輝執導，張繼聰、蔡卓妍、邱士縉、吳家忻、朱栢康、胡楓、楊偉倫、楊偲泳、洪嘉豪主演。呢套係2025年香港其中一套賀歲片，定喺1月28號上映。

軼事
套戲拍緊嗰陣，被指未經同意就夾硬走入去由徐天佑老婆喺中環開嘅護膚品舖頭入面拍，最後監製伍健雄話會刪走拍咗嘅片段。
對號入座

《對號入座》（Abracadabra）係香港電視娛樂製作嘅玄學節目，2020年7月13號到8月7號逢禮拜一到五23:00-23:30喺ViuTV播，由林二汶同魔法塔羅師Jan Jan主持。節目用十二星座同塔羅牌做主題，形式同ViuTV另一玄學節目《點相III》有些少似，都係由藝人做現場觀眾同主持互動。

十二星座男女
節目參與者跟星座四象（火象、土象、風象、水象）分做四組，每組有一位「象主」同另外5位演出者。
調查男女

《調查男女》（Gender Survey）係香港電視娛樂製作嘅遊戲節目，由林曉峰同練美娟做主持，張綺娜做外景主持，2021年1月11號到1月29號逢禮拜一到五22:30-23:00喺ViuTV播。每集節目會請男女嘉賓各一位，估一條民意調查問題入面嘅最多人揀嘅答案（由電視台委託調查機構訪問500位18到64歲嘅香港男女得出嚟嘅結果），嘉賓有機會贏最多3萬蚊港紙獎品。
虎毒不

《虎毒不》（英文：Montages of a Modern Motherhood）係2025年上畫嘅港產片，由談善言、盧鎮業主演，陳小娟執導。故仔講一個新手媽媽面對嘅種種壓力。
兩位主演者談善言同盧鎮業分別獲第43屆香港電影金像獎嘅「最佳女主角」同「最佳男配角」五強提名。
獵鷹計劃

獵鷹計劃（英文：Walk on Fire）係1988年上映嘅動作劇情港產片，由羅文執導，劉德華、鍾楚紅、鄭則仕、呂良偉同狄威主演。
呢套戲喺1988年6月24號至7月14號上映嗰陣，總共收咗一千二百九十三萬幾港紙票房。
多啦A夢

《多啦A夢》（粵拼：do1 laa1 ei1 mung6，日文：ドラえもん，舊名：叮噹）係漫畫家藤子‧F‧不二雄嘅作品。故事係講述一隻嚟自22世紀嘅貓型機械人多啦A夢，受主人小雄之命坐時光機返到20世紀，幫助小雄嗰位非常「黑仔」嘅祖先——野比大雄，但係大雄就經常利用多啦A夢嘅法寶搞惡作劇，導致笑料百出。

多啦A夢（舊名：叮噹，日文：ドラえもん）
出世：2112年9月3號（處女座）
簡介：一個來自2112年嘅貓型機械人，佢成日都幫大雄手，係個可以依靠嘅機械人。佢有隻貓女叫阿美。
體重：129.3 公斤
身高：129.3 厘米
功率：129.3 馬力
鍾意食嘅嘢：豆沙包
最驚嘅嘢：老鼠，因為曾經有老鼠喺佢睏覺嗰時食佢嘅耳仔

野比大雄（日文：野比 のび太，有譯野比伸太）
出世：8月7號（獅子座）
簡介：又笨又蠢，而且唔鍾意返學，測驗成日0分，體育更加係一塌糊塗。不過，佢亦係個有愛心、重感情嘅人。

源靜香（舊名：靜宜、靜兒，日文：源 静香）
出世：5月2號（金牛座）
簡介：野比大雄未來老婆，係一位頭腦聰明，性格溫柔，而且非常可愛嘅女仔，鍾意浸浴。

剛田武（電視嗰個名：胖虎，舊名：技安，日文：ジャイアン）
出世：6月15號（雙子座）
簡介：一個非常出名嘅「百厭星」，係大雄佢哋成班人嘅首領，不過佢好有正義感，而且非常着重友情。

骨川小夫（舊名：阿福、牙擦仔，日文：骨川 スネ夫）
出世：2月29號
簡介：總係自以為自己非常聰明同靚仔，屋企有錢……佢實際上係條自命不凡嘅「友仔」。有都市傳說話小夫係gay，一直暗戀大雄。

出木杉英才（舊名：王聰明、太郎，日文：できすぎ ひでとし）
出世：4月15號
簡介：德、智、體、美、勞全面發展嘅野比大雄嘅同學，考全級第一，源靜香嘅朋友，長相英俊。

多啦美（舊名：小叮鈴、咪咪，日文：ドラミ）
出世：2114年12月2號（射手座）
簡介：多啦A夢嘅妹，鍾意食蜜瓜包。

胖妹（本名不詳，舊名：技子、胖妞、技蘭，日文：ジャイ子）
出世：5月
簡介：野比大雄原本嘅未來老婆，但因為多啦A夢出現改變咗未來。鍾意畫漫畫，不時都投稿。

『大長篇多啦A夢』（萩原伸一）全4集
「大雄的上弦都市冒險記」（藤子・F・不二雄畫咗62頁逝世，其中三頁彩頁同埋封面係完成品。）
「大雄的南海大冒險」（腳本：岸間信明）
「大雄的宇宙漂流記」（腳本：岸間信明）
「大雄的太陽王傳説」（腳本：岸間信明）

大雄的魔界大冒險
1984年3月17日出場
票房收入:16億3000萬円
睇片人數:330萬人
監督:芝山努
腳本：藤子・F・不二雄
人物
満月美夜子:小山茉美
満月博士:中村正
大魔王迪瑪奧:若山弦蔵
メジューサ:上田敏也
悪魔隊長:仁内達之
使い魔:千葉繁
主題歌
「風之魔法」
作詞:湯川れい子、作曲:NOBODY、演唱:小泉今日子
ビデオソフトでは権利上の関係で「だからみんなで」に差し替えられている。

大雄之月面探查記
2019年3月1號嚮日本公開。

大雄的新恐龍
原訂2020年3月上映，延遲咗去8月7號。

附篇電影
《STAND BY ME 多啦A夢3D》：2014年8月8號公開。
《STAND BY ME：多啦A夢 2 3D》：原定喺2020年8月上映，押後到2021年4月上映。
鬼馬家姐

《鬼馬家姐》係喺1964年嘅一部港產片，由黃堯執導，鄧碧雲、夏萍、張英才主演。戲入面，鄧碧雲一人扮兩個角色，其中一個重係反串。

情節
李文傑就快同表妹丁蕙芬結婚，但文傑唔小心整甩咗個牙骹，文傑個爸爸怕蕙芬嫌棄文傑，究然叫文傑個家姐文慧扮住文傑先。
姑娘十八一朵花

《姑娘十八一朵花》係喺1966年嘅一部粵語片，由黃堯執導，呂奇、陳寶珠主演。

曲
片中嘅歌係由柳生所作。
絲絲淚（陳寶珠 唱）
讀書樂（陳寶珠、薛家燕 合唱）
姑娘十八似花嬌（陳寶珠、呂奇 合唱）
忘不了你（陳寶珠、呂奇 合唱）
搶閘新娘

《搶閘新娘》（粵拼：coeng2 zaap6 san1 noeng4，英文：An Anxious Bride，又叫A Funny Bride）係一齣1964年嘅港產黑白喜劇，黃堯導演，鄧碧雲、胡楓主演。

情節
妹頭同周夢熊兩個係男女朋友，但係同夢熊阿媽肥嬸唔啱，肥嬸想個仔娶表妹高佩芬，夢熊傷心到病咗，肥嬸就呃個仔話係娶妹頭，實則係同佩芬拜堂。妹頭知道咗就千方百計阻止，搶先同夢熊拜堂，婚後重成日同肥嬸作對，水火不容。妹頭二哥同妹頭借錢唔成，心有不甘，咁啱識到佩芬，兩個決定整蠱妹頭。另一方面，肥嬸逼妹頭快啲生仔，妹頭唯有揸頸就命，點知大咗個肚又俾人話裝假狗，差啲被趕出家門。之後........
爛賭二當老婆

《爛賭二當老婆》（粵拼：laan6 dou2 ji6 dong1 lou5 po4，英文：The Gambler Who Pawns His Wife）係一齣1964年嘅港產粵語黑白喜劇，黃堯導演，新馬師曾、鄧碧雲、鄧寄塵主演。

情節
劉繼心同冷道義好賭成性，繼心將個女玉娥賣咗俾道義做老婆。道義爭人賭債，激死老竇冷仁，又攞玉娥做抵押繼續賭。玉娥發現冷仁嘅畫像入面竟然有銀紙，於是唔靠人自力更生。
香港2011年度授勳同嘉獎名單

香港2011年度授勳同嘉獎名單，2011年7月1號喺憲報刊登，共有332人獲頒授勳銜同作出嘉獎，係香港主權移交以嚟第14份授勳名單。勳銜頒授典禮10月29號喺禮賓府舉行。
月滿軒尼詩

《月滿軒尼詩》（Crossing Hennessy）係一套於2009年3月開始拍攝，同年5月拍完，由岸西導演，張學友，湯唯主演嘅一部喺2010年4月1號上映嘅港產片。
呢套戲係好耐之前未拍攝電影嘅張學友同湯唯嘅復出之作，並係香港編劇岸西嘅第二部導演電影作品，劇中第啲演員仲包括李修賢、鮑起靜、張可頤、安志杰、盧冠廷同埋郭鋒。
電影主要劇情設定嚮於香港島嘅銅鑼灣及灣仔一帶嘅主要幹道軒尼詩道為主旋律。
2009年5月呢套戲亦有亮相康城影展，並首次公開海報。
2010年3月呢套戲成為香港國際電影節嘅開幕電影。
陳友

陳友（英文：Anthony "Friend" Chan，1952年10月1號—），原名陳志濤，鄉下廣東新會，係溫拿樂隊鼓手，又係香港電影演員，佢個仔陳良韋曾經參加2006年香港先生選舉。
陳友係溫拿五虎嘅軍師，唸計仔多。
盂蘭神功

《盂蘭神功》係一套2014年香港靈異電影，由張家輝做導演，鄭建國做監製，張家輝、劉心悠、吳家麗領銜主演。
廉政風雲 煙幕

《廉政風雲 煙幕》（英文：Integrity），中國大陸用名（兼原名）《廉政風雲》，係2019年上畫嘅港產片，由劉青雲、張家輝、林嘉欣、陳家樂、湯怡、吳岱融、常倩、袁詠儀、方中信同吳浩康主演，麥兆輝執導。
呢套戲喺香港嘅票房收入超過3000萬港元，係2019年港產片票房冠軍。
香港電影金像獎最佳新演員

香港電影金像獎最佳新演員，由香港電影金像獎協會每年頒發畀嗰年最出色嘅香港電影新晉演員。呢個獎項嘅候選人，一定要喺參選年之前未曾以主角或配角身份參與任何電影演出，而參選嘅電影可以多過一齣，參選嘅作品一定要係當年參選嘅香港電影。最佳新演員候選者，可以同時角逐「最佳男/女主角」或「最佳男/女配角」獎項。最佳新演員獎喺1983年創立。

取消資格事件
喺第29屆香港電影金像獎，台灣男演員王柏傑憑電影《十月圍城》入圍「最佳新演員」。後來查出，佢喺2008年憑台灣電影《九降風》攞咗台北電影節嘅新人獎，所以大會取消佢嘅資格，並由《Laughing Gor之變節》嘅陳法拉頂替。
喺第32屆香港電影金像獎，女演員林兆霞憑電影《春嬌與志明》入圍「最佳新演員」。後來查出，電影公司喺《志明與春嬌》經已試過為林兆霞報名同一獎項，所以大會取消佢嘅資格，並由《喜愛夜蒲2》嘅沈震軒補上。
林暐哲

林暐哲（英文：Will Lin；1965年6月6號—）係臺灣音樂製作人、詞曲作家、編曲家，林暐哲音樂社、大房小山音樂、小啼大作兒童音樂社創辦人。佢攞過金曲獎最佳專輯製作人獎、最佳音樂錄影帶獎。
西哈薩克州

西哈薩克州（哈薩克文：Батыс Қазақстан облысы）係哈薩克嘅一個州，首府烏拉。
拱橋

拱橋係指用拱做主要承重結構嘅橋，當中嘅拱形結構叫橋拱，可以得一個或者有多個。
E38

歐洲E38公路（European Route E38）係歐洲一條國際公路，起點喺烏克蘭希路基夫，穿過俄羅斯，終點喺哈薩克苫勤，全長約莫2,200公里。
俄羅斯超級足球聯賽

俄羅斯超級足球聯賽（俄文：Чемпионат России по футболу），係俄羅斯足總協會組織嘅職業足球聯賽，通常簡稱「俄超」。佢係1991年蘇聯解體之後成立嘅頂級足球聯賽，主要由俄羅斯境內嘅球會組成。

參賽隊伍
呢版要更新，以反映最新情況。加完料之後唔該拎走個模。
2019-20年俄羅斯足球超級聯賽賽季總共有16支球隊。
2022年

2022年係平年，元旦係禮拜六。

大件事
1月1號：區域全面經濟夥伴（英文：Regional Comprehensive Economic Partnership）（RCEP）協定生效，超越歐洲聯盟成爲世界上最大嘅自由貿易協議（英文：Free trade agreement）。
1月2號：南非國會大樓（英文：Houses of Parliament, Cape Town）火燭。
1月3號：洪為民生日派對事件。
1月9號：2022年臺中市第二選舉區立委補選，由林靜儀當選。
1月9號到2月6號：2021年非洲國家盃喺喀麥隆舉行，由塞內加爾攞冠軍。
1月15號：湯加發生海底火山爆發，引發海嘯。
1月17號至1月30號：2022年澳洲網球公開賽。賽前男子單打衞冕冠軍祖高域畀澳洲當局運用權力兩度取消入境簽證，喪失爭取破紀錄第10個澳洲網球公開賽冠軍兼第21個網球四大滿貫冠軍嘅機會，未來三年重有機會唔准再入境澳洲。
2月3號：美軍喺敘利亞突襲伊拉克同黎凡特伊斯蘭國領袖阿布·易卜拉欣·哈希米·庫雷希藏身嘅地方，庫雷希引爆炸彈自殺。
2月4號到2月20號：2022年冬季奧林匹克運動會喺中華人民共和國北京舉行，挪威喺獎牌榜以16金、8銀、13銅一共37嚿獎牌，連續第二屆冬季奧林匹克運動會排第一，亦打破單屆最多金牌紀錄。
2月24號：俄羅斯入侵烏克蘭。
2月24號：香港開始實行疫苗通行證計劃。
3月1號：中國大陸正式實施《互聯網宗教信息服務管理辦法》。
3月1號：香港正式實施電話咭實名制。新買嘅電話卡需要實名登記，之前買落嘅電話咭就可以喺2023年2月23號前登記。
3月9號：第20屆韓國總統選舉，由尹錫悅當選。
3月21號：中國東方航空一客機由昆明長水國際機場飛去廣州白雲國際機場期間失事，機上132人咸不剌死晒。
5月5號：2022年英國地方選舉。
5月8號：第6屆香港行政長官選舉，由李家超當選。
5月15號：港鐵東鐵綫延綫（沙田至中環綫過海段）通車。
7月5號：許埈珥、雨果·迪米尼-科潘、詹姆斯·梅納德同馬林娜·維亞佐夫斯卡獲得2022年菲爾茲獎。
7月7號：約翰遜宣佈咗佢自己辭職英國首相。
7月8號：日本前首相安倍晉三畀人開鎗打死。41歲嘅海上自衛隊前成員山上徹也被捕。
7月21號：香港海洋公園獸醫總監馬伯樂上晝8點40分喺「香港賽馬會四川奇珍館」爲大熊貓安安進行安樂死，安安終年35歲。
7月21號：隔咗一個禮拜，意大利總理德拉吉再向總統馬塔雷拉請辭。
7月25號：香港男團MIRROR首次喺香港體育館舉行嘅演唱會MIRROR.WE.ARE LIVE CONCERT 2022開幕，係香港首個演唱會採用實名制飛。
7月28號：香港男團MIRROR喺香港體育館舉行嘅MIRROR.WE.ARE LIVE CONCERT 2022演唱會第四場，舞臺上面一塊4米乘4米、600公斤重嘅巨型屏幕突然冧咗，壓傷兩個舞蹈員，MIRROR經理人黃慧君上台宣佈演唱會因發生重大事故而即時腰斬。
8月2號：美國眾議院議長佩洛西專機夜晚降落臺北松山機場，展開訪問臺灣行程，係25年來訪問臺灣嘅最高級美國政治人。中國人民解放軍南部戰區各部隊進入高度戒備狀態。
8月29號至9月11號：2022年美國網球公開賽（英文：2022 US Open (tennis)）。西班牙球員Carlos Alcaraz（西班牙文：Carlos Alcaraz）贏出男子單打冠軍後，以19歲4個月6日之齡成爲史上年紀最細嘅男子單位世界排名第一。
9月5號：中華人民共和國四川甘孜發生地震（中文：2022年泸定地震），最少88死400傷。
9月5號：數碼電視85台，無綫財經資訊台，並改名「無綫財經 體育 資訊台」。
9月6號：卓慧思接替約翰遜做英國首相。
9月8號：英國君主伊利沙伯二世喺蘇格蘭駕崩，皇儲威爾斯親王查理斯繼位做查理斯三世。
9月10號到9月25號：2022年亞洲運動會原定喺中華人民共和國杭州舉行，由於2022年3月上海嘅武肺聚集性疫情延期至2023年9月23號到10月8號。
9月16號：伊朗爆發阿米尼示威，抗議政府對穆斯林頭巾嘅法令
9月19號：英國君主伊利沙伯二世嘅國葬喺倫敦西敏寺舉行。
9月27號：日本首相安倍晉三嘅國葬喺日本武道館（日文：日本武道館）舉行。
10月6號到10月9號：2022年香港世界桌球大師賽喺香港體育館舉行，由朗尼奧蘇利雲贏咗。
10月8號：2022年克里米亞大橋爆炸（俄文：Взрыв на Крымском мосту），一架由塔曼半島開去克里米亞半島嘅貨車喺克里米亞大橋公路橋段爆炸，3死，克里米亞大橋最少兩處地方倒塌。
10月13號：北京四通橋抗爭。
10月14號：英國財政大臣關浩霆畀首相卓慧思免職，係第二次世界大戰後任期第二短嘅財政大臣。侯俊偉接任財政大臣。
10月16號到10月22號：中國共產黨第二十次全國代表大會喺北京人民大會堂舉行，中國共產黨中央委員會總書記習近平獲選連任，展開佢第三個總書記任期。
10月17號：法國足球員賓施馬首度攞到金球獎。
10月19號：香港特別行政區行政長官李家超發表任內頭一份《施政報告》。
10月19號：英國內政大臣柏斐文用私人電郵戶口處理公務，向首相卓慧思辭職獲批准，係繼財相關浩霆後一星期內第二位重要閣員離職。夏博思接任內政大臣。
10月20號：英國首相卓慧思辭職，成為英國歷嚟任期最短命嘅首相。
10月22號：意大利政府換屆，佐治亞·梅洛尼當選總理，係意大利史上頭一位女總理。
10月25號：2022年10月25號日食（英文：Solar eclipse of October 25, 2022）。
10月27號：伊隆馬斯克以440億美元私有化Twitter嘅交易完成。
10月29號：南韓首爾龍山區梨泰院萬聖夜活動發生人踩人事故，超過150死。
10月29號：索馬里首都摩加迪沙發生兩單汽車炸彈襲擊（英文：October 2022 Mogadishu bombings），最少121死350傷。索馬里青年黨承認責任。
10月29號：一列由100節車廂組成、全長約1.9公里嘅火車由瑞士普雷達開去貝爾金，沿途經過48座橋樑同22條隧道，創下最長載客列車嘅世界紀錄，慶祝當地175年前開始建立多條鐵路。
10月30號：印度古吉拉特邦一座過百年歷史嘅行人吊橋懷疑負荷過重斷裂（英文：2022 Morbi bridge collapse），約莫500人跌落水，最少141死。
10月30號：第24屆巴西總統選舉第二輪投票，由前總統盧拉再當選。
10月31號：天宮太空站（中文：天宫空间站）實驗艙II（又稱嗌夢天實驗艙（中文：梦天实验舱））喺海南文昌太空發射場（中文：中国文昌航天发射场）發射升空。
11月4號至11月6號：香港國際七人欖球賽自2019新型冠狀病毒疫情開始後首度回歸。
11月20號至12月18號：2022年FIFA世界盃喺卡塔爾舉行，由阿根廷足球代表隊攞冠軍。
11月21號：香港HOY 資訊台啟播。
11月26號：2022年中華民國直轄市長同縣市長選舉。
12月31號：香港嘅膠袋徵費調升至港元一緡。
杜拜雲溪塔落成。
德國閂晒國內嘅核電廠。
女皇伊利沙伯二世登基白金禧年紀念。